अरविंद केजरीवाल कैसे भी हों, वे आख़िर दिल्ली के निर्वाचित मुख्यमंत्री हैं। बिलकुल वैसे ही, जैसे बावजूद तमाम छींटों के, नरेंद्र भाई मोदी देश के निर्वाचित प्रधानमंत्री हैं। अपने राज्य में किसी का दुःख-दर्द पूछने के लिए जा रहे मुख्यमंत्री को अगर पुलिस ऐसे हिरासत में लेने लगेगी तो चल गया लोकतंत्र! ऐसे में तो लोगों को नरेंद्र भाई के लोकतंत्र से बेहतर केजरीवाल का अराजकतंत्र ही लगने लगेगा। अगर जनतंत्र के नाम पर केजरीवाल गणतंत्र दिवस की पूर्व-संध्या पर संसद के सामने सड़क पर सो कर रात गुजारने की अराजकता करते हैं तो उसी जनतंत्र में नरेंद्र भाई की पुलिस एक मुख्यमंत्री पर बंदिश लगाने की अराजकता करती है। दोनों में आखिर फ़र्क ही क्या है?